ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
স্বাস্থ্য মন্ত্রক ‘মানসিক স্বাস্থ্য সচেতনতা অভিযান সপ্তাহ’ –এর সূচনা করেছে
নতুন দিল্লি, ৫ অক্টোবর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া শারীরিক স্বাস্থ্য এবং সুস্থতার অবিচ্ছেদ্য অঙ্গ হিসেবে মানসিক স্বাস্থ্যের ওপর আলোকপাত করেছেন। কেন্দ্রীয় স্বাস্থ্য ও পরিবার কল্যাণ মন্ত্রক আজ থেকে মানসিক স্বাস্থ্য সচেতনতা অভিযান সপ্তাহ পালনের সূচনা করল। এটি সমাপ্ত হবে বিশ্ব মানসিক স্বাস্থ্য দিবসে। ১০ই অক্টোবর সারা বিশ্বে মানসিক স্বাস্থ্য দিবস হিসেবে পালন করা হয়। মানসিক স্বাস্থ্য বিষয়ে সচেতনতা বৃদ্ধি করতে এবং মানসিক স্বাস্থ্যকে সাহায্যের জন্য প্রয়াস ঘটাতে।
এবছরের বিশ্ব মানসিক স্বাস্থ্য দিবস এমনই এক সময়ে এসেছে, যখন কোভিড – ১৯ এর জন্য প্রতিদিনের জীবনে উল্লেখ্যযোগ্যভাবে পরিবর্তন হয়েছে। এর জন্য মানুষের মধ্যে বিভিন্ন ধরনের মানসিক স্বাস্থ্য নিয়ে উদ্বেগ বেড়েছে। কেন্দ্রীয় স্বাস্থ্য মন্ত্রীর দিক নির্দেশে মানসিক স্বাস্থ্য সচেতনতা অভিযান সপ্তাহ পালন করা হচ্ছে, মানসিক বৈকল্যকে ঘিরে কুসংস্কার ভাঙতে এবং মানুষের অংশগ্রহণে উৎসাহিত করতে।
মানসিক স্বাস্থ্য সচেতনতা অভিযান সপ্তাহের জন্য বিভিন্ন কর্মসূচির অঙ্গ হিসেবে কেন্দ্রীয় স্বাস্থ্য ও পরিবার কল্যাণ এবং রসায়ন ও সার মন্ত্রী শ্রী মনসুখ মান্ডভিয়া আজ ইউনিসেফের বিশ্বের শিশুদের অবস্থা সংক্রান্ত প্রতিবেদন প্রকাশ করলেন। প্রতিবেদনে একবিংশ শতাব্দীতে শিশু, বয়ঃসন্ধিকালের ব্যক্তি এবং পরিষেবা প্রদানকারীদের মানসিক স্বাস্থ্যের দিকে নজর দেওয়া হয়েছে। প্রতিবেদনে যেটির উপর গুরুত্ব দেওয়া হয়েছে, তা হল, শিশুদের মানসিক স্বাস্থ্যের উপর কোভিড – ১৯ অতিমারীর উল্লেখযোগ্য প্রভাব।
মানসিক স্বাস্থ্য সচেতনতা অভিযান সপ্তাহের অন্যান্য কাজের মধ্যে আছে, শিক্ষা প্রতিষ্ঠান এবং অন্যন্য উপযুক্ত সংগঠনের সহযোগিতায় বেঙ্গালুরুর এনআইএনএইচএএনএস-এর ভার্চুয়াল সচেতনতা শিবির, দিল্লির বিভিন্ন অংশে সাইকেল র্যালি, সবুজ রিবন অভিযান, আঞ্চলিক ভাষায় স্বল্প দৈর্ঘ্যের চলচ্চিত্র প্রকাশ, #breakthestigma হ্যাশট্যাগ অভিযানের সূচনা এবং মানসিক স্বাস্থ্য নিয়ে কুইজ এবং শ্লোগান প্রতিযোগিতা।
CG/AP/SFS
(Visitor Counter : 1877
কেন্দ্রীয়মন্ত্রিসভা
অবৈধ মাদক পাচার ও ঐ জাতীয় অন্যান্য উপাদানের চোরাচালান রোধে ভারত ও ইন্দোনেশিয়ার মধ্যে মউ স্বাক্ষরে মন্ত্রিসভার অনুমতি
নয়াদিল্লি, ২৭ মার্চ, ২০১৯
প্রধানমন্ত্রীর পৌরহিত্যে কেন্দ্রীয় মন্ত্রিসভার বৈঠকে ভারত ও ইন্দোনেশিয়ার মধ্যে অবৈধ মাদক পাচার ও ঐ জাতীয় অন্যান্য উপাদানের চোরাচালান রোধে এক সমঝোতাপত্র বা মউ স্বাক্ষরে অনুমতি মিলেছে। এই মউ স্বাক্ষরের ফলে অবৈধ মাদক চোরাচালান প্রতিরোধে পারস্পরিক সহযোগিতা গড়ে উঠবে। দু’দেশের মধ্যে মউ স্বাক্ষরের দিন থেকেই চোরাচালন প্রতিরোধের বিষয়টি কার্যকর হবে। এই সমঝোতাপত্রটি আগামী পাঁচ বছর কার্যকর থাকবে। স্বাক্ষরিত সমঝোতা অনুযায়ী দুই দেশ তথ্য ও নথিপত্র আদান-প্রদান করবে। সেইসঙ্গে, তথ্যের গোপনীয়তাও বজায় রাখবে।
উল্লেখ করা যেতে পারে, ভারত ইতিমধ্যেই ৩৭টি দেশের সঙ্গে মাদক চোরাচালান প্রতিরোধে একই ধরণের চুক্তি স্বাক্ষর করেছে।
CG/BD/SB
(Visitor Counter : 80
আয়ুষ
দেশে ঔষধি গুণসম্পন্ন গাছের চাষ
নয়াদিল্লি, ০৯ মার্চ ২০২১
কেন্দ্রীয় আয়ুষ মন্ত্রক জাতীয় স্তরে কেন্দ্রীয় সহায়তাপুষ্ট আয়ুষ মিশন রূপায়ণ করছে। জাতীয় স্তরে এই মিশনের একটি গুরুত্বপূর্ণ অঙ্গ হ’ল ঔষধি গুণসম্পন্ন গাছের চাষ। কর্মসূচির মাধ্যমে সুনির্দিষ্ট জেলাগুলিতে ঔষধি গুণসম্পন্ন গাছ চিহ্নিতকরণ ও সেখানে এ ধরনের গাছের চাষ ও ক্লাস্টার গড়ে তোলার ওপর অগ্রাধিকার দেওয়া হচ্ছে। ঔষধি গুণসম্পন্ন ১৪০টি বিভিন্ন প্রজাতির গাছের চাষ ও তার সংরক্ষণে ৩০ শতাংশ, ৫০ শতাংশ এবং ৭৫ শতাংশ হারে ভর্তুকি দেওয়া হয়।
আয়ুষ মন্ত্রকের ন্যাশনাল মেডিসিনাল প্ল্যান্টস বোর্ড ঔষধি গুণসম্পন্ন গাছের সংরক্ষণ, উন্নয়ন ও সুষ্ঠু ব্যবস্থাপনার জন্য কেন্দ্রীয় স্তরের একটি প্রকল্প রূপায়ণ করছে। এই প্রকল্পের মাধ্যমে যৌথ অরণ্য পরিচালন কমিটি/পঞ্চায়েত/বন পঞ্চায়েত/জৈব বৈচিত্র্য সংরক্ষণ কমিটি/স্বনির্ভর গোষ্ঠীগুলিকে সুবিধা দেওয়া হচ্ছে। ঔষধি গুণসম্পন্ন গাছের সংরক্ষণ ও চাষে প্রশিক্ষণ/সেমিনার/কর্মশিবির প্রভৃতি সচেতনতামূলক অভিযান আয়োজন করা হয়। এছাড়াও, ঐ বোর্ডের পক্ষ থেকে ঔষধি গুণসম্পন্ন গাছের চাষ ও বিপণনে উৎসাহ দেওয়া হয়ে থাকে।
আয়ুষ মন্ত্রক জাতীয় আয়ুষ মিশনের মাধ্যমে ঔষধি গুণসম্পন্ন গাছের চাষের জন্য ৫৬ হাজার ৩৯৬ হেক্টর জমি চিহ্নিত করেছে। অর্থ মন্ত্রক ভেষজ গাছগাছড়ার চাষের প্রসারে আত্মনির্ভর ভারত প্যাকেজের আওতায় ৪ হাজার কোটি টাকা সাহায্যের কথা ঘোষণা করেছে। এমনকি, আয়ুষ মন্ত্রক ঔষধি গুণসম্পন্ন গাছের চাষ ও বিপণনে ‘প্রধানমন্ত্রী বৃক্ষ আয়ুষ যোজনা’ নামে একটি কর্মসূচির খসড়া প্রণয়ন করেছে। এই খসড়া কর্মসূচিটি ইতিমধ্যেই মন্ত্রিসভার অনুমোদনের জন্য পাঠানো হয়েছে। রাজ্যসভায় আজ এক লিখিত জবাবে এই তথ্য দেন আয়ুষ প্রতিমন্ত্রী শ্রী কিরেণ রিজিজু।
তথ্যওসম্প্রচারমন্ত্রক
৫০তম আন্তর্জাতিক ভারতীয় চলচ্চিত্র উৎসবের ইন্ডিয়ান প্যানোরামা প্রদর্শনী আজ থেকে শুরু
নয়াদিল্লি, ২১ নভেম্বর, ২০১৯
৫০তম আন্তর্জাতিক ভারতীয় চলচ্চিত্র উৎসবের  ইন্ডিয়ান প্যানোরামা বিভাগের উদ্বোধন হল আজ। গোয়ার পাঞ্জিমের আইনক্সে কাহিনীচিত্র বিভাগে অভিষেক শাহ পরিচালিত জাতীয় পুরস্কারপ্রাপ্ত গুজরাটি ছবি ‘হেল্লারো’ ছবি প্রদর্শনের মাধ্যমে উদ্বোধন হল। অ-কাহিনী বিভাগে প্রদর্শিত হল আশিস পাণ্ডে পরিচালিত কাশ্মীরি ছবি ‘নুরেহ’।
উদ্বোধনী অনুষ্ঠানে উপস্থিত ছিলেন ‘নুরেহ’-এর পরিচালক। তিনি জানালেন, এই ছবি একটি ছোট মেয়ের যে আরও ভালো জীবনযাপনের স্বপ্ন দেখে। তিনি আরও জানান, তিনি এমন একটি ছবি করতে চেয়েছেন যা বর্তমানে প্রাসঙ্গিক। ইন্ডিয়ান প্যানোরামা বিভাগে ছবিটি নির্বাচনের জন্য আইএফএফআই জুরিদের তিনি ধন্যবাদ জানান।
ইন্ডিয়ান প্যানোরামা বিভাগে সেরা সাম্প্রতিক ভারতীয় ছবিগুলি দেখানো হচ্ছে। এই বিভাগে এ বছর দেখানো হবে সবমিলিয়ে ২৬টি কাহিনীচিত্র এবং ১৫টি অ-কাহিনীচিত্র। হিন্দি ছাড়াও, কাহিনীচিত্র বিভাগে এ বছর খাসি, গারো, পানিয়া, ইরুলা এবং পাংচেনপা-র মতো স্বল্প প্রচলিত ভাষার ছবিও দেখানো হবে।
কাহিনীচিত্র বিভাগে অন্য নির্বাচিত ছবিগুলির মধ্যে আছে পাঁচটি মারাঠি ছবি, তিনটি করে মালয়ালাম ও বাংলা, দুটি তামিল এবং একটি কন্নড় ছবি।
কাহিনীচিত্র বিভাগের একটি উপ-শাখা আছে মূল ধারার ছবিগুলি দেখানোর জন্য। যেখানে ‘গালি বয়,’ ‘উরি’, ‘দ্য সার্জিক্যাল স্ট্রাইক’ এবং ‘বাধাই হো’র মতো জনপ্রিয় ছবিগুলি দেখানো হবে। এই বিভাগে তেলেগু ছবি ‘F2’ও দেখানো হবে।
SSS/AP/DM
(Visitor Counter : 72
প্রধানমন্ত্রীরদপ্তর
এটা খুবই গর্বের বিষয় যে ভারতের আরো চারটি স্থান রামসার স্বীকৃতি পেয়েছে: প্রধানমন্ত্রী
নতুন দিল্লি, ১৪ আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, এটা খুবই গর্বের বিষয় যে ভারতের আরও চারটি স্থান রামসার স্বীকৃতি পেয়েছে।
কেন্দ্রীয় পরিবেশমন্ত্রী শ্রী ভূপেন্দর যাদবের একাধিক টুইটের পরিপ্রেক্ষিতে প্রধানমন্ত্রী বলেছেন, "এটি আমাদের কাছে গর্বের বিষয় যে চারটি ভারতীয় স্থান রামসার স্বীকৃতি পেয়েছে। ভারতের শতাব্দীপ্রাচীন তত্ত্ব হিসাবে প্রাকৃতিক সম্পদ সংরক্ষণ, উদ্ভিদ ও প্রাণী সুরক্ষার জন্য কাজ করা এবং গ্রীন প্লানেট তৈরির লক্ষণ প্রকাশ করে।"
CG/ SB
(
সামাজিকন্যায়ওক্ষমতায়নমন্ত্রক
সাফাই কর্মচারীদের জন্য জাতীয় কমিশনের মেয়াদ তিন বছর বৃদ্ধির প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সাফাই কর্মচারীদের জন্য জাতীয় কমিশনের মেয়াদ তিন বছর বৃদ্ধির প্রস্তাবটি অনুমোদিত হয়েছে। এর ফলে, ৩১শে মার্চের পরও আরও তিন বছর এই কমিশন কার্যকর থাকবে। এর জন্য প্রায় ৪৩ কোটি ৬৮ লক্ষ টাকা ব্যয় হবে।
প্রভাব : এই সিদ্ধান্তের ফলে সাফাই কর্মচারীরা সবচেয়ে বেশি উপকৃত হবেন। ২০২১ – এর ৩১শে ডিসেম্বর এমএস অ্যাক্ট সার্ভে অনুযায়ী দেশে ৫৮ হাজার ৯৮ জন সাফাই কর্মচারী হাত দিয়ে বর্জ্য পরিষ্কার করেন। এই কমিশনের মাধ্যমে তাঁরা উপকৃত হবেন।
বিস্তারিত : ১৯৯৩ সালের এনসিএসকে আইন অনুযায়ী, এই কমিশন গঠন করা হয়। এর মেয়াদ ছিল ১৯৯৭ সালের ৩১শে মার্চ পর্যন্ত। পরবর্তীতে কমিশনের মেয়াদ বাড়িয়ে ২০০৩ – এর ৩১শে মার্চ ও ২০০৪ – এর ২৯শে ফেব্রুয়ারি পর্যন্ত করা হয়। ২০০৪ – এর ২৯শে ফেব্রুয়ারি এনসিএসকে আইনটির মেয়াদ শেষ হয়। এরপর, সাফাই কর্মচারীদের জাতীয় কমিশনকে বিধিবদ্ধ নয়, এরকম একটি প্রতিষ্ঠানে পরিণত করা হয়। কমিশনের বর্তমান মেয়াদ শেষ হবে এ বছরের ৩১শে মার্চ।
প্রেক্ষাপট : জাতীয় কমিশন সাফাই কর্মচারীদের কল্যাণে বিভিন্ন সময়ে সরকারকে নানা ধরনের সুপারিশ করে থাকে। তাঁদের জন্য নির্ধারিত কল্যাণমূলক কর্মসূচির মূল্যায়ন এবং অভিযোগ নিষ্পত্তি কমিশনের মাধ্যমে করা হয়। হাত দিয়ে বর্জ্য পরিষ্কার করা সাফাই কর্মচারীদের জন্য কর্মসংস্থান ও পুনর্বাসন সংক্রান্ত ২০১৩ সালের আইন অনুযায়ী কমিশন কেন্দ্র ও রাজ্য সরকারকে বিভিন্ন সময়ে নানা প্রস্তাব পাঠায়। সাফাই কর্মচারীদের কল্যাণার্থে বিভিন্ন কর্মসূচিগুলি যথাযথ বাস্তবায়ন হচ্ছে কিনা, সে বিষয়ে খোঁজখবর নেওয়া হয়। সরকার সাফাই কর্মচারীদের মানোন্নয়নে বিভিন্ন উদ্যোগ নিলেও তাঁরা এখনও আর্থ-সামাজিক ও শিক্ষা ক্ষেত্রে পিছিয়ে রয়েছেন। বর্তমানে যন্ত্রের সাহায্যে সেফটিক ট্যাঙ্ক ও নর্দমা পরিষ্কার করা হয়। যাঁরা হাত দিয়ে এগুলি পরিষ্কার করতেন, তাঁদের জন্য পুনর্বাসনের ব্যবস্থা করা হয়েছে। তা সত্ত্বেও কখনও কখনও কোথাও কোথাও হাত দিয়ে পরিষ্কারের খবর প্রকাশিত হয়। সরকার তাই এই ব্যবস্থা বন্ধের জন্য আরও নজরদারি চালানোর সিদ্ধান্ত নিয়েছে।
CG/CB/SB
(Visitor Counter : 66
যোগাযোগওতথ্যপ্রযুক্তিমন্ত্রক
ইন্ডিয়া পোস্ট পেমেন্ট ব্যাঙ্ক তাদের ডিজিটাল পরিষেবা হিসাবে 'ডাকপে' ব্যবস্থা চালু করেছে। যা ব্যাংকিং অভিজ্ঞতার রূপান্তর ঘটাবে
নতুন দিল্লী, ১৫ ডিসেম্বর, ২০২০
ভারতীয় ডাক বিভাগ এবং ইন্ডিয়া পোস্ট পেমেন্টস ব্যাঙ্ক ডিজিটাল পরিষেবা হিসেবে আজ 'ডাকপে' ব্যবস্থার সূচনা করেছে। সারাদেশে ডিজিটাল ব্যবস্থায় আর্থিক লেনদেনের ক্ষেত্রে এই অ্যাপ গুরুত্বপূর্ণ ভূমিকা নেবে বলে মনে করা হচ্ছে। কেন্দ্রীয় যোগাযোগ মন্ত্রী শ্রী রবি শংকর প্রসাদ আজ এই পরিষেবার কথা ঘোষণা করে বলেন, লকডাউনের সময় ডাক বিভাগ সারা দেশজুড়ে তাদের পরিষেবা অব্যাহত রেখেছে। 'ডাকপে'-র সূচনা ডাক বিভাগের উন্নত পরিষেবার আরও একটি দিক যা প্রতিটি ঘরে ঘরে পৌঁছে যাবে। সাধারণ মানুষ এবার বাড়ির দোরগোড়ায় ডাক পরিষেবার সুযোগ নিতে পারবেন। এটি একটি অনন্য পরিষেবা যা প্রধানমন্ত্রী শ্রী নরেন্দ্র মোদীর 'আত্মনির্ভর ভারত' দৃষ্টিভঙ্গির সাথে সম্পর্কিত।
প্রধানমন্ত্রীরদপ্তর
সাইপ্রাসের রাষ্ট্রপতি নির্বাচিত হওয়ায় নিকোস ক্রিস্টোদৌলিদেস-কে প্রধানমন্ত্রীর অভিনন্দন
নয়াদিল্লি, ১৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সাইপ্রাসের রাষ্ট্রপতি হিসেবে শ্রী নিকোস ক্রিস্টোদৌলিদেস নির্বাচিত হওয়ায় তাঁকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন :
“সাইপ্রাসের রাষ্ট্রপতি হিসেবে নির্বাচিত হওয়ায় শ্রী নিকোস @Christodulides-কে অভিনন্দন জানাই। ভারত ও সাইপ্রাসের মধ্যে সম্পর্ককে আরও শক্তিশালী করার ক্ষেত্রে আমরা দু’জনে একযোগে কাজ করব বলে আমি আশাবাদী।”
PG/CB/DM
(
প্রধানমন্ত্রীরদপ্তর
সাইরাস মিস্ত্রীর প্রয়াণে প্রধানমন্ত্রীর শোক জ্ঞাপন
নয়াদিল্লি, ০৪ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী সাইরাস মিস্ত্রীর অকাল প্রয়াণে গভীর শোক প্রকাশ করেছেন। শ্রী মোদী বলেছেন, সাইরাস ছিলেন একজন সম্ভাবনাময় শিল্পোদ্যোগী, যিনি আর্থিক দিক থেকে এক শক্তিশালী ভারত গড়ে তোলায় বিশ্বাসী ছিলেন।
এক ট্যুইট বার্তায় প্রধানমন্ত্রী বলেছেন, “সাইরাস মিস্ত্রীর অকাল প্রয়াণ দুর্ভাগ্যজনক। তিনি ছিলেন একজন সম্ভাবনাময় শিল্পোদ্যোগী, যিনি আর্থিক দিক থেকে এক শক্তিশালী ভারত গড়ে তোলায় বিশ্বাসী ছিলেন। তাঁর প্রয়াণ শিল্প ও বাণিজ্য জগতের এক অপূরণীয় ক্ষতি। তাঁর পরিবার-পরিজন ও বন্ধুবান্ধবদের সমবেদনা জানাই। তাঁর আত্মার শান্তি কামনা করি”।
PG/CB/SB
(
বস্ত্রমন্ত্রক
বস্ত্র মন্ত্রকের নারী ক্ষমতায়ন প্রকল্প
নয়াদিল্লি, ০৮ মার্চ, ২০১৯
বস্ত্র ও কারু শিল্পে যেসব মহিলা নিয়োজিত রয়েছেন, তাঁদের ক্ষমতায়নের জন্য বস্ত্র মন্ত্রক বিভিন্ন প্রকল্প চালু করেছে। বস্ত্র বয়ন ক্ষেত্রের ৪৩.৩১ লক্ষ তন্তুবায় এবং সংশ্লিষ্ট ক্ষেত্রের কর্মীদের মধ্যে ৭৭ শতাংশই মহিলা। জাতীয় বস্ত্র বয়ন কর্মসূচিতে ব্লক পর্যায়ে ক্লাস্টার তৈরির উদ্যোগ নেওয়া হয়েছে। তন্তুবায়ীদের কল্যাণার্থে নানারকম কর্মসূচি হাতে নেওয়া হয়েছে।
তপশিলি জাতি/উপজাতি এবং অন্যান্য অনগ্রসর শ্রেণীর জন্য ১০০ শতাংশ ভর্তুকির ব্যবস্থা করা হয়েছে। গত তিন বছরে ৪১২টি ব্লক পর্যায়ের ক্লাস্টার নির্মাণের অনুমোদন দেওয়া হয়েছে। এর ফলে, ১ লক্ষ ৭১ হাজার ৮২২ জন মহিলা উপকৃত হবেন। কমলাদেবী চট্টোপাধ্যায় পুরস্কার-সহ ৭টি জাতীয় পুরস্কার এবং ৭টি জাতীয় মেধা শংসাপত্র ২০১৮’র ৭ আগস্ট জয়পুরে জাতীয় বস্ত্র বয়ন দিবসে প্রদান করা হয়।
কারুশিল্পে দেশে ৭০ লক্ষ মানুষ কর্মরত। ‘পেহচান’ কর্মসূচির আওতায় ২৫ লক্ষ কারিগরকে পরিচয়পত্র দেওয়ার জন্য চিহ্নিত করা হয়েছে। এর মধ্যে ১৯.৯৭ লক্ষ পরিচয়পত্র বন্টন করা হয়েছে। এর মধ্যে মহিলা কারিগর ৫৬.০৭ শতাংশ।
৬৫টি ক্লাস্টারকে চিহ্নিত করা হয়েছে। এগুলির মধ্যে ২৪টি ক্লাস্টারই মহিলা কারিগররা চালান। ২০১৬ সাল থেকে ৫টি জাতীয় পুরস্কার এবং ৫টি জাতীয় মেধা শংসাপত্র মহিলাদের জন্য সংরক্ষিত রাখা হয়েছে। এ পর্যন্ত ১১৭ জন শিল্পগুরু পুরস্কারে ভূষিত হয়েছেন, যাঁদের মধ্যে ১৩ জনই মহিলা। ১ হাজার ৯৩টি জাতীয় পুরস্কার কারিগরদেরকে দেওয়া হয়েছে। এদের মধ্যে ১৮৯ জনই মহিলা। মহিলাদের প্রশিক্ষণের জন্য ইন্দিরা গান্ধী জাতীয় মুক্ত বিশ্ববিদ্যালয় এবং ন্যাশনাল ইন্সটিটিউট অফ ওপেন স্কুলিং-এর মধ্যে চুক্তি স্বাক্ষরিত হয়েছে। এই প্রশিক্ষণে মহিলাদের কোর্স ফি-র ৭৫ শতাংশই মকুব করা হচ্ছে। ৬০ বছরের কম বয়সী হস্তশিল্পীদের মধ্যে যাঁদের বার্ষিক আয় ৫০ হাজার টাকারও কম, তাঁদের প্রতি মাসে ৩ হাজার ৫০০ টাকা করে দেওয়া হবে। এখনও পর্যন্ত ৭৫ জন মহিলা এই সুবিধা পেয়েছেন।
রেশম ক্ষেত্রে ‘সিল্ক সমগ্র’ প্রকল্পে কেন্দ্রীয় সরকার ৩৮ হাজার ৫০০ মেট্রিক টন কাঁচা রেশম উৎপাদনের লক্ষ্যমাত্রা ধার্য করেছে। এর ফলে প্রায় ১ কোটি কর্মসংস্থানের সুযোগ সৃষ্টি হবে। এই প্রকল্পের আওতায় ২০২০ সালে রেশম শিল্পে মহিলাদের কর্মসংস্থানের সু্যোগ বৃদ্ধি পেয়ে ৫৫ লক্ষ হবে।
উপজাতি মহিলারা প্রাচীন পদ্ধতিতে তসরের সিল্ক তৈরি করেন। এর ফলে, তাঁরা নানারকম স্বাস্থ্যজনিত সমস্যার সম্মুখীন হবে। কেন্দ্রীয় সরকার সিদ্ধান্ত নিয়েছে যে, এই পদ্ধতির অবসান ঘটিয়ে ২০২০ সালের মধ্যে যান্ত্রিক পদ্ধতিতে তসর সিল্ক বয়নের জন্য ১০ হাজার যন্ত্র সরবরাহ করা হবে।
SSS/CB/SB
(Visitor Counter : 163
বৈদ্যুতিন ও তথ্যপ্রযুক্তি মন্ত্রক
প্রধানমন্ত্রী শ্রী নরেন্দ্র মোদীর পৌরোহিত্যে সরকার দেশের সবচেয়ে বড় ক্যুইজ প্রতিযোগিতা ‘সবকা বিকাশ মহাক্যুইজ’ – এর সূচনা করেছে
নয়াদিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে সরকার একটি আত্মনির্ভর ভারত গঠন করতে ‘সবকা সাথ, সবকা বিকাশ, সবকা বিসওয়াস, সবকা প্রয়াস’ – এর আদর্শ পালনে প্রতিশ্রুতিবদ্ধ। সরকার সমাজের দরিদ্র ও প্রান্তিক মানুষের সার্বিক কল্যাণের জন্য বিভিন্ন কর্মসূচি ও পরিকল্পনা রূপায়ণের মাধ্যমে দেশের সকল নাগরিকের প্রয়োজনীয় সুবিধা নিশ্চিত করতে কাজ করে চলেছে। পিএম আবাস যোজনা, জল জীবন মিশন, জন ধন যোজনা, পিএম-কিষাণ, উজ্জ্বলা যোজনা দরিদ্রদের জীবনযাত্রায় প্রভূত উন্নতিসাধন করেছে।
দেশের স্বাধীনতার ৭৫ বছর উদযাপনের অঙ্গ হিসাবে আজাদি কা অমৃত মহোৎসব পালন করছে সরকার। পাশাপাশি, অংশগ্রহণমূলক শাসন ও প্রকল্প এবং কর্মসূচি রূপায়ণের মাধ্যমে নাগরিকদের জীবনযাত্রায় আমূল পরিবর্তন আনছে। সমাজের শেষ প্রান্তে থাকা মানুষের কাছে সব ধরনের সুবিধা পৌঁছে দেওয়ার অঙ্গ হিসাবে বৈদ্যুতিন ও তথ্য প্রযুক্তি মন্ত্রক ‘সবকা বিকাশ মহাক্যুইজ সিরিজ’ – এর আয়োজন করেছে। এই ক্যুইজের মূল লক্ষ্যই হ’ল সরকারের বিভিন্ন প্রকল্প ও উদ্যোগ এবং কিভাবে উপভোক্তাদের এই সুবিধা মিলবে, সে বিষয়ে সকলকে আরও সংবেদনশীল করে তোলা। ভারতরত্ন ডঃ বাবাসাহেব আম্বেদকরের জন্মবার্ষিকীতে শুরু হওয়া এই ক্যুইজ প্রতিযোগিতা চলবে ১৫ দিন ধরে । এই উপলক্ষে কেন্দ্রীয় মন্ত্রী শ্রী অশ্বিনী বৈষ্ণব সকল ভারতীয়কে এই ‘বিকাশ পর্ব’ – এ অংশগ্রহণ করার জন্য আহ্বান জানিয়েছেন। কেন্দ্রীয় প্রতিমন্ত্রী শ্রী রাজীব চন্দ্রশেখর বলেছেন, এই মহাক্যুইজ আয়োজনের মাধ্যমে নাগরিকদের সঙ্গে সরকারের সম্পর্ক আরও গভীর হবে।
সবকা বিকাশ মহাক্যুইজ সিরিজের অঙ্গ হিসাবে আজ প্রধানমন্ত্রী গরিব কল্যাণ অন্ন যোজনার উপর প্রথম ক্যুইজ প্রতিযোগিতার সূচনা করা হয়। এখানে ৩০০ সেকেন্ডের মধ্যে ২০টি প্রশ্নের উত্তর দিতে হবে। বাংলা সহ ১২টি ভাষায় প্রশ্ন রয়েছে। পুরস্কার বিজয়ীদের ২ হাজার টাকা করে দেওয়া হবে। ক্যুইজে অংশ নিতে হলে ক্লিক করুন এই লিঙ্কে - http://mygov.in/mahaquiz
.
CG/SS/SB
(Visitor Counter : 86
প্রধানমন্ত্রীরদপ্তর
নয়াদিল্লিতে বাণিজ্য ভবনের শিল্যান্যাস অনুষ্ঠানে প্রধানমন্ত্রী
নয়াদিল্লি, ২২ জুন, ২০১৮
নয়াদিল্লিতে কেন্দ্রীয় বাণিজ্য মন্ত্রকের একটি নতুন অফিস কমপ্লেক্স বাণিজ্য ভবন-এর আজ শিল্যান্যাস করেন প্রধানমন্ত্রী শ্রী নরেন্দ্র মোদী। নির্দিষ্ট সময়ের মধ্যেই ভবনটির নির্মাণকাজ সম্পূর্ণ হবে বলে আশা প্রকাশ করেন তিনি। শ্রী মোদী বিশেষ আস্হা প্রকাশ করে বলেন যে রাজধানীর বহু গুরুত্বপূর্ণ ভবন নির্মাণ প্রকল্প সম্পূর্ণ করার ক্ষেত্রে দীর্ঘসূত্রিতার এখন অবসান ঘটছে বলেই তিনি মনে করেন। প্রসঙ্গত ডঃ আম্বেদকর আন্তর্জাতিক কেন্দ্র, ডঃ আম্বেদকর জাতীয় স্মারক, প্রবাসী ভারতীয় কেন্দ্র এবং কেন্দ্রীয় তথ্য কমিশনের নতুন কার্যালয় নির্মাণ প্রকল্পগুলির কথা উল্লেখ করেন তিনি।
প্রধানমন্ত্রী বলেন, সরকারের বিভিন্ন দপ্তরের কাজকর্ম বিলম্বিত করার যে প্রবণতা দেখা যেত তা কাটিয়ে ওঠার ফলে বিভিন্ন প্রকল্পের নির্মাণে এখন গতিসঞ্চার ঘটেছে। নতুন বাণিজ্য ভবনটি দেশের বাণিজ্য ক্ষেত্রের অলসতা ও টালবাহানা বন্ধ করতে এক গুরুত্বপূর্ণ ভূমিকা পালন করবে বলে তাঁর ধারণা। দেশের বিশাল জনগোষ্ঠীর কথা উল্লেখ করে প্রধানমন্ত্রী বলেন, যে যুব সমাজের আশা-আকাঙ্খা পূরণে সম্মিলিত দায়িত্ব রয়েছে আমাদের সকলেরই।
ডিজিটাল প্রযুক্তি প্রসঙ্গে শ্রী মোদী বলেন, যে জমিটিতে বর্তমানে বাণিজ্য ভবন নির্মিত হচ্ছে সেটি আগে কেন্দ্রীয় সরবরাহ দপ্তরের আওতায় ছিল। বর্তমানে বৈদ্যুতিন বিপণন মঞ্চ গঠিত হওয়ার ফলে খুব অল্প সময়ের মধ্যেই ৮৭০০ কোটি টাকার লেনদেন সম্ভব হয়েছে। এই মঞ্চটির সম্প্রসারণে উদ্যোগী হওয়ার জন্য প্রধানমন্ত্রী পরামর্শ দেন কেন্দ্রীয় বাণিজ্য দপ্তরকে। তিনি বলেন, দেশের ক্ষুদ্র, মাঝারি এবং অতিক্ষুদ্র শিল্পক্ষেত্রে বৈদ্যুতিন বিপণন মঞ্চের সুফলগুলি পৌঁছে দেওয়া প্রয়োজন। পণ্য ও পরিষেবা কর অর্থাৎ জিএসটি-র কথা উল্লেখ করে শ্রী মোদী বলেন, এক জনমুখী পরিবেশবান্ধব এবং বিনিয়োগ অনুকূল পরিবেশ গড়ে তুলতে কেন্দ্রীয় সরকার নিরন্তর প্রচেষ্টা চালিয়ে যাচ্ছে।
বৃহদায়তন অর্থনীতি প্রসঙ্গে বক্তব্য রাখতে গিয়ে প্রধানমন্ত্রী বলেন, বিশ্ব অর্থনীতিতে ভারত বর্তমানে এক গুরুত্বপূর্ণ ভূমিকা পালন করে চলেছে। আন্তর্জাতিক ক্ষেত্রে অর্থনীতি ও প্রযুক্তির দিক থেকে শীর্ষস্হানীয় ৫টি দেশের মধ্যে ভারত নিজের স্হান করে নিয়েছে। বাণিজ্যিক কাজকর্মকে সহজতর করে তোলার মত বিষয়গুলি জীবনযাত্রাকে সহজতর করে তোলার সঙ্গে নানাভাবে সম্পর্কিত বলে মন্তব্য করেন তিনি। রপ্তানি বাণিজ্যের প্রসারের ওপরেও জোর দেন প্রধানমন্ত্রী। তিনি বলেন, রাজ্যগুলিকেও এ বিষয়ে সক্রিয় সহযোগীর ভূমিকা পালন করতে হবে। আর্ন্তজাতিক রপ্তানির ক্ষেত্রে ভারতের অংশীদারিত্বের মাত্রা যাতে বর্তমানের ১.৬ শতাংশ থেকে অন্তত ৩.৪ শতাংশে উন্নীত করা যায়, তা নিশ্চিত করতে কেন্দ্রীয় বাণিজ্য মন্ত্রককে সংকল্পবদ্ধ হওয়ার আহ্বান জানান তিনি। একইসঙ্গে দেশের অভ্যন্তরীণ উৎপাদনের মাত্রা বৃদ্ধি করে আমদানি প্রবণতা কমিয়ে আনতে হবে। এই প্রসঙ্গে বৈদ্যুতিন সাজ-সরঞ্জাম উৎপাদনের দৃষ্টান্ত তুলে ধরেন তিনি। শ্রী মোদী বলেন, কেন্দ্রীয় সরকার দেশের উৎপাদন ও নির্মাণ শিল্পকে উৎসাহিত করতে বেশকিছু গুরুত্বপূর্ণ পদক্ষেপ গ্রহণ করেছে।
CG/SKD/NS/…
(Visitor Counter : 57
তথ্যওসম্প্রচারমন্ত্রক
প্রসার ভারতীর স্বায়ত্বশাসনে সর্বোচ্চ অগ্রাধিকার : প্রকাশ জাভড়েকর
ডিডি নিউজের জন্য ১৭টি ডিএসএনজি ভ্যানের সূচনা করলেন তথ্য ও সম্প্রচার মন্ত্রী প্রকাশ জাভড়েকর
সরকারি সম্প্রচার সংস্হায় এক নতুন অধ্যায়ের সূচনা করে তথ্য ও সম্প্রচার মন্ত্রী শ্রী প্রকাশ জাভড়েকর ডিডি নিউজের জন্য ১৭টি ডিজিটাল সার্ভিস নিউজ গ্যাদারিং বা ডিএসএনজি ভ্যানের সূচনা করলেন।
এই ডিএসএনজি ভ্যানগুলিতে একাধিক ক্যামেরা থেকে পাওয়া ভিডিও স্ট্রিম ব্যবহার করে সরাসরি সম্প্রচারের আধুনিক যন্ত্রপাতি রয়েছে। হাই ডেফিনেশন সম্প্রচারের উপযোগী যন্ত্রপাতি থাকায় এই ভ্যানগুলির সাহায্যে দর্শকরা উচ্চ গুনমান বিশিষ্ট ছবি দেখতে পাবেন।
এই উপলক্ষে শ্রী জাভড়েকর সরকারি সম্প্রচার সংস্হা প্রসার ভারতীর স্বায়ত্বশাসনের গুরুত্বের কথা উল্লেখ করে বলেন, সংবাদ মাধ্যমের স্বাধীনতা কখনই লঙ্ঘন করা হবে না। হাই ডেফিনেশন ছবি সম্প্রচারের উপযোগী এই ডিএসএনজি ভ্যানগুলি ব্যবহারের ফলে দর্শকদের অনুষ্ঠান দেখার আনন্দ আরও বাড়বে। তিনি সোশ্যাল মিডিয়া প্ল্যাটফর্মগুলিতে প্রসার ভারতীর প্রভাব বৃদ্ধি পাওয়ায় সন্তোষ প্রকাশ করেন।
মন্ত্রকের সচিব শ্রী অমিত খারে, সরাসরি সম্প্রচারের ক্ষেত্রে সারা দেশে প্রসার ভারতীর অনুষ্ঠান সম্প্রচারের পরিধি প্রসারের এ ধরণের উদ্যোগের প্রয়োজনীতার কথা ব্যাখ্যা করেন।
(Visitor Counter : 97
খাদ্যপ্রক্রিয়াকরণশিল্পমন্ত্রক
জাতীয় খাদ্য প্রযুক্তি
নয়াদিল্লী, ৩ আগস্ট, ২০২১
খাদ্য প্রক্রিয়াকরণ মন্ত্রকের নিয়ন্ত্রণে দেশে দুটি জাতীয় খাদ্য প্রযুক্তি প্রতিষ্ঠান রয়েছে। এগুলি হল হরিয়ানার কুন্ডলীতে ন্যাশনাল ইন্সটিটিউট অফ ফুড টেকনোলজি এন্টারপ্রেনাশিপ অ্যান্ড ম্যানেজমেন্ট  এবং তামিলনাড়ুর থাঞ্জাভুরে ইন্ডিয়ান ইন্সটিটিউট অফ ফুড প্রসেসিং টেকনোলজি । দুটি প্রতিষ্ঠানই যে উদ্দেশ্যে গঠিত হয়েছিল সেই লক্ষ্য পূরণ করেছে। লোকসভায় আজ প্রশ্নের লিখিত জবাবে এই তথ্য জানিয়েছেন খাদ্য প্রক্রিয়াকরণ শিল্প দপ্তরের প্রতিমন্ত্রী শ্রী প্রহ্লাদ সিং প্যাটেল।
খাদ্য প্রযুক্তি এবং অনুসারি শিল্পের জন্য এনআইএফটিইএম ১২টি এবং আইআইএফপিটি ৬টি পাঠক্রমের ব্যবস্থা করেছে।
খাদ্য প্রক্রিয়াকরণ শিল্পে মানব সম্পদের চাহিদা বৃদ্ধি পাওয়ায় দুটি প্রতিষ্ঠানেই বিভিন্ন বিষয়ে আসন সংখ্যা বাড়ানো হয়েছে। এছাড়াও দেশে কেন্দ্রের সাহায্য পুষ্ট কিছু প্রতিষ্ঠান, বিশ্ববিদ্যালয়, রাজ্যের সাহায্য পুষ্ট প্রতিষ্ঠান, বিশ্ববিদ্যালয় এবং বেসরকারী প্রতিষ্ঠান ও বিশ্ববিদ্যালয় খাদ্য প্রযুক্তির বিষয়ে স্নাতক, স্নাতকোত্তর এবং ডক্টরেট ডিগ্রি দিয়ে থাকে।
মন্ত্রকের কাছে এই মুহুর্তে জাতীয় খাদ্য প্রযুক্তি সংক্রান্ত কোনো প্রতিষ্ঠান তৈরির প্রস্তাব নেই। ২০১৫-১৬, ২০১৬-১৭ এবং ২০১৭-১৮ অর্থবর্ষে খাদ্য প্রক্রিয়াকরণ শিল্পে কর্মসংস্থান বৃদ্ধি পেয়েছে। পশ্চিমবঙ্গে এই তিন বছরে কর্মসংস্থান হয়েছে যথাক্রমে ৮৯৪৯৭, ৯৮৩৯০ এবং ১০৯৮৬২। ত্রিপুরায় এই সময়কালে কর্মসংস্থান সৃষ্টি হয়েছে যথাক্রমে ২৩২৫, ২৫২৪ এবং ২৫০৯। আসামে ২০১৫-১৬ অর্থবর্ষে সংশ্লিষ্ট শিল্পে কর্মসংস্থান সৃষ্টি হয়েছে ৯১৫২০। ২০১৬-১৭ অর্থবর্ষ এবং ২০১৭-১৮ অর্থবর্ষে কর্মসংস্থান হয়েছে যথাক্রমে ৯২০৬৪ এবং ৮৮৪১৫ জনের। আন্দামান ও নিকোবর দ্বীপপুঞ্জে ২০১৫-১৬, ২০১৭-১৭ এবং ২০১৭-১৮ অর্থবর্ষে কর্মসংস্থান সৃষ্টির পরিমাণ যথাক্রমে ১২৪, ১৪০ এবং ৬৮।
CG/CB/NS
(Visitor Counter : 116
জাহাজচলাচলমন্ত্রক
ভারত – বাংলাদেশ প্রোটোকল জলপথ ব্যবহার করে ১৬ই ফেব্রুয়ারী হলদিয়া থেকে পান্ডু পর্যন্ত প্রথম পণ্যবাহী জাহাজ চলাচলের সূচনা হয়েছে
নতুন দিল্লি, ১৬ই ফেব্রুয়ারী , ২০২২
পিএম গতিশক্তি, ন্যাশনাল মাস্টার প্ল্যানের উদ্যোগের অঙ্গ হিসেবে বন্দর, জাহাজ চলাচল, জলপথ ও আয়ুশ মন্ত্রী শ্রী সর্বানন্দ সোনোয়াল আজ কলকাতার শ্যামাপ্রসাদ মুখার্জী বন্দরের হলদিয়া ডক কমপ্লেক্স থেকে পান্ডুর উদ্দেশ্যে পণ্যবাহী জাহাজ চলাচলের সূচনা করেছেন। প্রথম পণ্যবাহী জাহাজে ইস্পাত পাঠানো হয়েছে। জাহাজটির জাতীয় জলপথ – ১ ও ২ ছাড়াও ভারত – বাংলাদেশ প্রোটোকল জলপথ ব্যবহার করবে। অনুষ্ঠানে বন্দর, জাহাজ চলাচল ও জলপথ দপ্তরের প্রতিমন্ত্রী শ্রী শান্তনু ঠাকুর উপস্থিত ছিলেন।
জাহাজটি পান্ডু থেকে ফেরার সময় কয়লা নিয়ে আসবে। এই উদ্যোগের ফলে উত্তর পূর্বাঞ্চলে ব্যবসা বাণিজ্যের প্রসার ঘটবে এবং ভারত আত্মনির্ভরতার পথে আরো একধাপ অগ্রসর হবে। অভ্যন্তরীণ জলপথ এবং ভারত – বাংলাদেশ প্রোটোকল জলপথ ব্যবহারের মাধ্যমে পণ্য পরিবহণের ক্ষেত্রে ব্যয় সাশ্রয় হবে এবং এটি একটি পরিবেশবান্ধব উদ্যোগ হিসেবে বিবেচিত হবে। এর ফলে সমগ্র ভারত বিশেষত এই অঞ্চল যথেষ্ট উপকৃত হবে।
একইসঙ্গে এদিন কলকাতার শ্যামাপ্রসাদ মুখার্জী বন্দরের সঙ্গে মেসার্স বহ্মপুত্র ক্র্যাকার অ্যান্ড পলিমার লিমিটেড  –এর মধ্যে একটি সমঝোতাপত্র স্বাক্ষরিত হয়েছে। এর ফলে হলদিয়া থেকে বিসিপিএল –এর ডিব্রুগড়ের কাছে লেপেটকাটায় বিসিপিএল –এর পণ্য পরিবহণে সুবিধা হবে। সমঝোতাপত্রটি শ্রী সোনোয়াল ও শ্রী ঠাকুরের উপস্থিতিতে স্বাক্ষরিত হয়েছে। শ্যামাপ্রসাদ মুখার্জী বন্দরের চেয়ারম্যান শ্রী বিনীত কুমার অনুষ্ঠানে পৌরোহিত্য করেন। অনুষ্ঠানে মন্ত্রকের উচ্চপদস্থ আধিকারিকরা, বিসিপিএল ও টাটা স্টিলের পদস্থ আধিকারিকরা এবং স্থানীয় বিধায়ক শ্রীমতী তপতী মন্ডল উপস্থিত ছিলেন।
CG/CB/SFS
(Visitor Counter : 46
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৭ কোটি ৮৭ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৪ কোটি ৮৪ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ১৫ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৭ কোটি ৮৭ লক্ষ ১০ হাজার ৫৯৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৮৪ লক্ষ ৫২ হাজার ৮২১টি টিকার ডোজ হাতে রয়েছে।
CG/SS/SKD/
(Visitor Counter : 106
রেলমন্ত্রক
রাজস্ব বৃদ্ধি, খরচ কমানো, পরিষেবায় নিরাপত্তা বৃদ্ধি এবং কর্মীদের কল্যাণে রেলের আরও বেশি নজর দেওয়া প্রয়োজন : শ্রী পীযূষ গোয়েল
নয়াদিল্লি, ১৬ জুলাই, ২০২০
দেশের একাধিক রেলওয়েজ ওয়ার্কার্স ইউনিয়নের প্রতিনিধিদের জন্য রেল মন্ত্রকের পক্ষ থেকে প্রথমবার অনলাইন ‘কর্মী সংগোষ্ঠী’ কর্মসূচির আয়োজন করে। এই কর্মসূচিতে রেল মন্ত্রী শ্রী পীযূষ গোয়েল, বিভাগীয় প্রতিমন্ত্রী শ্রী সুরেশ সি অঙ্গাদি, রেল বোর্ডের চেয়ারম্যান শ্রী পি কে যাদব সহ উচ্চ পদস্থ আধিকারিকরা অংশ নেন। এই উপলক্ষে শ্রী গোয়েল লকডাউনের সময় রেল কর্মীদের কর্তব্য পালনে নিষ্ঠার প্রশংসা করেন। তিনি আরও বলেন, লকডাউনের সময় রেলের সব স্তরের কর্মীরাই আন্তরিকতার সঙ্গে নিজেদের দায়িত্ব ও কর্তব্য পালন করেছেন। বর্তমানে ভারতীয় রেল মহামারীর দরুণ কঠিন সময়ের মধ্য দিয়ে চলছে। এই প্রেক্ষিতে তিনি ওয়ার্কার্স ইউনিয়নের প্রতিনিধিদের রেল কিভাবে এই সমস্যার মোকাবিলা করতে পারে, সে সম্পর্কে মতামত ও পরামর্শ আহ্বান করেন। তিনি আরও বলেন, রেল কর্মীদের সুরক্ষা ও কল্যাণের পাশাপাশি, রেলের আধিকারিক, বিভিন্ন সংগঠন এবং কর্মীদের সমবেত প্রয়াস গ্রহণ জরুরি। শ্রী গোয়েল রেলের জেনারেল ম্যানেজার ও ডিভিশনাল ম্যানেজারদের নির্দেশ দিয়ে বলেন, কর্মচারীদের কাছ থেকে পাওয়া বিভিন্ন মতামত দ্রুত মন্ত্রকের কাছে বিবেচনার জন্য পাঠাতে, যাতে রেলের সার্বিক অগ্রগতিতে প্রয়োজনীয় পদক্ষেপ নেওয়া যায়।
রেল ইউনিয়নগুলির প্রতিনিধিরাও জানান, তাঁদের সংগঠনের সঙ্গে যুক্ত কর্মীরা রেলের উন্নয়নের প্রচেষ্টায় সর্বদাই পাশে রয়েছেন। রেলের সুদীর্ঘ আর্থিক স্বাস্থ্য কেবল কর্মচারীদের কাছেই নয়, বরং সমগ্র দেশের কাছেই গুরুত্বপূর্ণ বিষয়। তাই, রেল কর্মীরা রেল ও দেশের স্বার্থ বজায় রেখে যে কোনও দায়িত্ব গ্রহণে প্রস্তুত রয়েছে।
(CG/BD/SB